18 Joale, ba re heli! ba mo bona a le hōjana, ’me pele a ba atamela ba qala ho rera ka mano ho mo bolaea.+ 19 Kahoo ba buisana ba re: “Bonang! Molori eane ke eo a tla.+ 20 Joale tloong re mo bolaeeng ’me re mo lahlele ho se seng sa likoti tsa metsi;+ re tla re sebata se bohale se mo harotse.+ Joale re bone hore na ho tla etsahala’ng ka litoro tsa hae.” 21 Ha Rubene a utloa sena a leka ho mo lopolla matsohong a bona.+ Eaba o re: “A re se keng ra bolaea moea oa hae.”+ 22 Rubene a tsoela pele ho re ho bona: “Le se ke la tšolla mali.+ Mo lahleleng ka sekoting sena sa metsi se lefeelleng ’me le se ke la mo isa letsoho ka mabifi.”+ Morero oa hae e ne e le ho mo lopolla matsohong a bona e le hore a ka mo khutlisetsa ho ntat’ae.